મેઈન સ્ટ્રીમ મીડિયા ભલે ભૂલી ગયું હોય પણ અમે ફેસબુક, ફેક ન્યુઝ અને કેમ્બ્રિજ એનાલીટીકાના કૌભાંડ અને એમાં કોંગ્રેસના હાથ (પન ઈન્ટેનડેડ) ને સહેજે ય ભૂલ્યા નથી. કઈ રીતે ફેસબુકે આપણા ડેટા નો ઉપયોગ કર્યો અને કઈ રીતે આપણા જ “પ્રાઈવેટ” ડેટાનો ઉપયોગ કરી આપણી ઉપર ફેક ન્યુઝનો મારો ચલાવવા માં આવ્યો. એ આપણે આ જ કોલમમાં સવિસ્તાર જોઈ ચુક્યા છીએ. આ કૌભાંડ બહાર આવ્યાને પંદર દિવસ ઉપરનો સમયગાળો થઇ ગયો છે. અને ટેકનોલોજીની દુનિયામાં પંદર દિવસમાં બધું જ ભુલાઈ જતું હોય, એવામાં પંદર દિવસ પછી પણ સોશિયલ મીડિયામાં #deletefacebookનું અભિયાન પુર જોશમાં ચાલે છે એ પોતે દર્શાવે છે કે લોકો પોતાની પ્રાઈવસી અને એના મિસયુઝ માટે કેટલા જાગૃત છે. અને ફેસબુકને એનો સારો એવો ફટકો પડી રહ્યો છે.